ג'ון אפדייק

ג'ון הוייר אפדייק (באנגלית: John Hoyer Updike; 18 במרץ 1932 – 27 בינואר 2009) היה סופר אמריקאי משפיע ופורה. 

"רוץ שפן", רומן ריאליסטי שהוציא לאור בשנת 1960, נחשב ליצירת מופת חלוצית, ובהמשך חיבר אפדייק עוד שלושה רומנים (טטרלוגיה) עם אותה דמות ראשית - הארי "ראביט" (ארנב באנגלית) אנגסטרום, אנטי-גיבור מחוספס ומתוסבך שנע בין צווארון כחול למעמד ביניים ושפך אור כן ומעט סאטירי על כלל החברה האמריקנית. 

אפדייק היה גם מבקר אמנות, וחיבר בנוסף לנובלות סיפורים קצרים, שירים ומסות. הוא זכה בשורה של פרסים חשובים, ובהם פעמיים בפרס פוליצר, ב-1982 ושוב ב-1991, ובפרס "הרצאת ג'פרסון" ב-2008.

ביוגרפיה
אפדייק נולד בעיר רדינג שבפנסילבניה. למד לימודים גבוהים באוניברסיטת הרווארד ושנה אחת בבית-הספר רסקין לאמנות באוקספורד, אנגליה. את כתביו הראשונים פרסם ב"ניו יורקר", כחבר מערכת העיתון, בשנים 1955–1957. מאז 1957 התגורר במסצ'וסטס.

ספריו בעברית
 נוצות יונה, תרגום - רות כסלו, הוצאת מרחביה: ספרית פועלים, 1965. 
 זוגות, תרגום - נורית יהודאי, הוצאת לדורי, 1972.
 רוץ שפן, תרגום - דבורה שטיינהרט, ספרי סימן קריאה, 1977.
 הינשאי לי, תרגום - אופירה רהט, הוצאת זב"מ, 1979.
 ההפיכה, תרגום - אהרן אמיר, הוצאת זב"מ, 1980.
 דרך רבה מדי: סיפורי הזוג מיפל, תרגום - מאיר ויזלטיר, הוצאת זמורה-ביתן, 1984.
 שפן חוזר, תרגום - חיים איזק, הוצאת זמורה-ביתן, 1987.
 שפן עשיר, תרגום - חיים איזק, הוצאת זמורה-ביתן, 1987.
 המכשפות מאיסטוויק, תרגום - אמיר אורן, הוצאת זמורה-ביתן, 1990. הספר עובד לסרט באותו שם.
 בק: הספר, תרגום - אלי הירש, הוצאת זמורה-ביתן, 1994.
 לקראת קץ הזמן, תרגום - סמדר מילוא, הוצאת עם עובד, 1999.

קישורים חיצוניים

 
 
 
 
 
 דקלה גפני, תרגום של הסיפור A&P, באתר ליטרטורה

הערות שוליים

סופרים אמריקאים
מחברי סיפורים קצרים
משוררים אמריקאים
מבקרי ספרות אמריקאים
זוכי הרצאת ג'פרסון
זוכי פרס או. הנרי
מבקרי אמנות אמריקאים
זוכי מדליית מדעי הרוח
אמריקאים שנולדו ב-1932
אמריקאים שנפטרו ב-2009
זוכי פרס פוליצר: סיפורת
זוכי המדליה הלאומית לאמנויות
זוכי הפרס הספרותי של סנט לואיס